**LĒMUMS**

Liepājā

|  |  |
| --- | --- |
| 2021.gada 11.novembrī |  Nr.436/15(prot. Nr.15, 31.§) |

Par zemesgabala Vidusceļa ielā, blakus

nekustamajam īpašumam Bernātu ielā 21,

daļas nomas līguma termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 3.panta otro punktu, 6.1 panta 11 daļu un pārejas noteikumu 11.punktu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 53., 56. un 137.punktu, izskatot [..] 2021.gada 14.oktobra iesniegumu, 2011.gada 28.oktobra zemes nomas līgumu, kas noslēgts starp Liepājas pilsētas pašvaldību un [..], Liepājas valstspilsētas pašvaldības Nekustamo īpašumu jautājumu konsultatīvās komisijas 2021.gada 25.oktobra priekšlikumu (sēdes protokols Nr.14) un Liepājas valstspilsētas pašvaldības domes pastāvīgās Pilsētas attīstības komitejas 2021.gada 4.novembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Piekrist, ka tiek turpinātas nomas tiesiskās attiecības ar [..] par zemesgabala Liepājā, Vidusceļa ielā (kadastra apzīmējums 1700 041 0792), kas atrodas blakus nekustamajam īpašumam Bernātu ielā 21, daļas 25 kv.m platībā nomu nekustamā īpašuma Bernātu ielā 21 apsaimniekošanai uz 5 (pieciem) gadiem, ieskaitot nomas līguma termiņā faktiskās nomas attiecības par laiku no 2021.gada 29.oktobra līdz vienošanās par līguma termiņa pagarināšanu spēkā stāšanās dienai.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot 2011.gada 28.oktobrī noslēgtajā zemes nomas līgumā grozījumu un izteikt līguma 2.sadaļu "LĪGUMA TERMIŅŠ" šādā redakcijā:

"Līgums stājas spēkā ar abpusējas parakstīšanas dienu un ir spēkā līdz 2026.gada 28.oktobrim".

3. Gadījumā, ja [..] vainas dēļ vienošanās par zemes nomas līguma pagarināšanu netiek noslēgta viena mēneša laikā no šī lēmuma pieņemšanas dienas, lēmums zaudē spēku, zemesgabals atbrīvojams un samaksājama nomas maksa par faktisko lietošanu no 2021.gada 29.oktobra līdz zemesgabala atbrīvošanas dienai.

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līguma grozījumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |